देखि-देखि मुँह पियरायल, चेरिया बिलखि पूछे हे।
 का कहुँ गे चेरिया, का कहुँ, कहलो न जा हकइ हे।
 लहसि के चललइ त चेरिया, त चली भेलइ झमिझमि हे।
 सुनि के खबरिया सोहामन अउरो मनभावन हे।
 जाहाँ ताहाँ भेजलन धामन, सभ के बोलावन हे।
 पंडित बइठलन पीढ़ा चढ़ि, मन में विचारऽ करथ हे।
 जसोदाजी बिकल सउरिया, पलक धीर धारहु हे।
 सुभ घड़ी सुभ दिन सुभ बार सुभ रे लगन आयल रे।
 हरखि हरखि देओ बरसथ फूल बरसावथ हे।
 बाजन बाजये अपार नागर नट नाचत हे।
 नंदजी लुटवलन अनधन अरु गजओबर हे।
 सोने के थरिया भरी मोतिया, पंडितजी के आगेधरि हे।
 बाजन बाजय गहागही नंद सुख भूलल हे। 